google/wiki40b huggingface dataset:
Διοκλής ο Καρύστιος

Βιογραφικό

Έζησε και εργάστηκε στην Αθήνα, και είναι πιθανό να σπούδασε στο Λύκειο υπό τον Αριστοτέλη, αν και κάτι τέτοιο έχει αμφισβητηθεί σε νεώτερες μελέτες. Η ιατρική πραγματεία που έγραψε στην Αττική διάλεκτο πιθανώς να ήταν η πρώτη στη διάλεκτο αυτή, σε αντίθεση με την καθιερωμένη Ιωνική για τις ιατρικές μελέτες. Στο έργο του επικεντρώθηκε κυρίως στην πρακτική ιατρική, ιδιαίτερα σε ότι αφορά την δίαιτα και την διατροφή, και επίσης έγραψε την πρώτη οργανωμένη μελέτη σχετικά με την ανατομία των ζώων. Τα συγράμματα του όπως το Ριζοτομικόν σχετικά με τα βότανα και τις θεραπευτικές τους ιδιότητες αποτέλεσαν το κύριο σύγραμμα φαρμακευτικής για σχεδόν τέσσερις αιώνες, όταν το έργο του Διοσκουρίδη το αντικατέστησε. Σώζεται επίσης και η αρχαιοελληνική ονομασία για το καρότο το οποίο το ονομάζει ως σταφυλίνον, καθώς και περιγραφές για τις θεραπευτικές ιδιότητες της ζειάς. 
Σύμφωνα με τον Γαληνό, ο Διοκλής ήταν ο πρώτος που συνέταξε μελέτη σχετικά με την ανατομία, και έκανε χρήση του όρου ανατομία για να περιγράψει την δραστηριότητα αυτή. Ανήκε πιθανώς στην ιατρική σχολή των Δογματικών, και έγραψε αρκετά ιατρικά έργα, από τα οποία διασώζονται 20 τίτλοι και 234 αποσπάσματα από τα κείμενα, τα οποία έχουν διασωθεί στα αρχαία ελληνικά, λατινικά, και αραβικά, και διατηρήθηκαν από τους Γαληνό, Καέλιο Αυρηλιανό (Caelius Aurelianus) ο οποίος υπήρξε ιδιαίτερα κριτικός προς τον Διοκλή, Ορειβάσιο,  Αθήναιο, και άλλους αρχαίους συγγραφείς.
Διασώζεται ένα γράμμα με το όνομα του το οποίο απευθύνεται σε κάποιον βασιλιά Αντίγονο, και έχει τον τίτλο Ἐπιστολὴ Προφυλακτική, η οποία διασώθηκε μέσω του Παύλου του Αιγινίτη στο τέλος του πρώτου βιβλίου του δικού ιατρικού συγγράματος,  και το οποίο αν είναι αυθεντικό πιθανός απευθύνεται στον Αντίγονο Β´ Γονατά, βασιλιά της Μακεδονίας ο οποίος πέθανε το 239 π.Χ. στην ηλικία των 80 ετών έχοντας βασιλέψει για 44 έτη. Το γράμμα έχει παρόμοια θεματολογία με πολλά άλλα γράμματα που αποδίδονται στον Ιπποκράτη, και αναφέρει διάφορες οδηγίες διατροφής για διαφορετικές περιόδους του έτους. Ο Αθήναιος αναφέρει και ένα έργο με τον τίτλο Υγιεινά ο οποίος όμως δεν διασώζεται.
Θεωρούνταν πως ο Διοκλής ήταν ο πρώτος που εξήγησε τη διαφορά ανάμεσα στις φλέβες και τις αρτηρίες, ωστόσο η γνώμη αυτή φαίνεται να έχει αναθεωρηθεί. 
Ο Διοκλής επέμενε πως η καλή υγεία απαιτεί μια κατανόηση της φύσεως του σύμπαντος και της σχέσης του με τον άνθρωπο, και τόνιζε πως τα νεύρα είναι τα κέντρα των αισθήσεων και η ενασχόληση με αυτά σχετίζεται άμεσα με την παθολογία των ασθενειών. Επίσης ασχολήθηκε και με τη στοματική υγιεινή και τον καθαρισμό των ούλων και των δοντιών.
Είναι γνωστός επίσης στις λατινικές μεταφράσεις και ως Diocles Medicus (Ντιοκλής Μέντικους, Διοκλής ο ιατρός).

Εφευρέσεις

Ο Διοκλής είχε εφεύρει ένα χειρουργικό εργαλείο το οποίο χρησιμοποιούνταν για την αφαίρεση βελών τα οποία είχαν εισχωρήσει στο σώμα, και έγινε γνωστό με την ονομασία κυαθίσκος τοῦ Διοκλέους (κουτάλι του Διοκλή). Το εργαλείο αυτό αναφέρεται πως είχε χρησιμοποιηθεί και για την αφαίρεση του βέλους από το μάτι του Φίλιππου Β´ της Μακεδονίας.
Άλλη εφεύρεση του αποτελεί και ένα είδος επίδεσμου ο οποίος πήρε το όνομα του.
Ματτέο Α΄ Βισκόντι

Βιογραφία

Ήταν γιος του Τεομπάλντο Βισκόντι και της Αναστασίας Πιροβάνο. 
Έγινε κυβερνήτης του Μιλάνου το διάστημα 1294-1302 και μετά πάλι το 1311-1322.
Ακαρνανία

Γεωγραφία

Η Ακαρνανία είναι το δυτικότερο κομμάτι της Στερεάς Ελλάδας και ορίζεται χονδρικά από το τρίγωνο που σχηματίζουν το Ιόνιο πέλαγος, ο Αμβρακικός κόλπος και ο ποταμός Αχελώος. Η περιοχή είναι κυρίως ορεινή και στο κέντρο της δεσπόζουν τα Ακαρνανικά όρη. Όπως φαίνεται στο χάρτη μοιάζει με τρίγωνο στις δύο κορυφές του οποίου τοποθετούνται το Άκτιο και η Αμφιλοχία ενώ στη τρίτη οι εκβολές του ποταμού Αχελώου. Προσδιορίζεται γεωγραφικά με μεγάλη ακρίβεια γιατί το Ακαρνανικό αυτό τρίγωνο ορίζεται από δύο θαλάσσια σκέλη σαφώς καθορισμένα, το Ιόνιο πέλαγος στα δυτικά και τον Αμβρακικό κόλπο στα βόρεια ενώ το τρίτο σκέλος στο μεγαλύτερο τμήμα του προσδιορίζεται από τον κάτω ρου του Αχελώου και το υπόλοιπο απ' την οροσειρά του Θυάμου. Το βόρειο τμήμα της Ακαρνανίας, εκτός από τη μικρή πεδιάδα της Βόνιτσας είναι ορεινό και δασώδες. Σε παλαιότερες εποχές στη περιοχή της Ακαρνανίας περιλαμβανόταν η Λευκάδα, τα νησιά Κάλαμος και Καστός καθώς και τμήμα της σημερινής επαρχίας Βάλτου. Οι αλλαγές στην οριοθέτηση του χώρου που έγιναν με το πέρασμα των αιώνων δημιουργούν ακόμα και σήμερα σύγχυση. Αρκετοί συγγραφείς όταν αναφέρονται στη Ακαρνανία περιλαμβάνουν σε αυτή περιοχές που σήμερα ανήκουν διοικητικά αλλού. Επιπλέον σήμερα δεν υπάρχει καν ο διοικητικός όρος Ακαρνανία. Στις σελίδες μας προσπαθούμε να περιγράψουμε τη περιοχή σαν γεωγραφικό χώρο στον οποίο υπάρχει κοινή ιστορική μοίρα περισσότερο και όχι σαν διοικητική διαίρεση γι' αυτό και σε κάποια σημεία οι περιγραφές και η ύλη δεν ταυτίζονται με τις σημερινές διοικητικές διαιρέσεις. Στη δορυφορική φωτογραφία που ακολουθεί διακρίνουμε το μεγαλύτερο τμήμα της Ακαρνανίας, τον Αμβρακικό, τη Λευκάδα, το Κάλαμο και το Καστό.

Ιστορία

Ως γενάρχης των Ακαρνάνων αναφέρεται ο Ακαρνάν, γιος του Αλκμαίωνα. Η περιοχή κατοικείται από τα νεολιθικά χρόνια, αρχικά από Κουρήτες και Λέλεγες, όπως και η γειτονική Αιτωλία. Κατά τον 7ο π.Χ. αιώνα αποικίζουν την περιοχή οι Κορίνθιοι ιδρύοντας πόλεις όπως ο Αστακός, η Πάλαιρος, το Ανακτόριο και η Λευκάδα. Το πολίτευμα των περισσότερων Ακαρνανικών πόλεων ήταν δημοκρατικό, υπήρχε μάλιστα και ένα είδος ομοσπονδίας μεταξύ τους, το Κοινό των Ακαρνάνων. Σημαντικότερη πόλη και έδρα του Κοινού ήταν η αρχαία Στράτος, δίπλα ακριβώς στον Αχελώο, στα σύνορα με την Αιτωλία. Άλλες σημαντικές πόλεις ήταν οι Οινιάδες, το Αμφιλοχικό Άργος, η Μεδεώνα και κυρίως το Θύρρειο που κάποια στιγμή ίσως να ήταν και η μεγαλύτερη πόλη.
Μετά την κατάκτηση από τους Ρωμαίους και την ίδρυση της Νικόπολης στην απέναντι πλευρά της Ηπείρου, η περιοχή παρήκμασε αφού το μεγαλύτερο μέρος του πληθυσμού των ακαρνανικών πόλεων μεταφέρθηκε αναγκαστικά εκεί.
Μετά την πρώτη κατάλυση της Βυζαντινής Αυτοκρατορίας το 1204 η περιοχή πέρασε στην κυριαρχία του Δεσποτάτου της Ηπείρου και τελικά καταλήφθηκε από τους Οθωμανούς το 1480. Ελευθερώθηκε οριστικά το 1832.
Εννεάγραμμα (γεωμετρία)

Στη γεωμετρία, το εννεάγραμμα είναι ένα επίπεδο σχήμα εννέα σημείων. Έχει διεδρική συμμετρία D9.
Η λέξη εννεάγραμμα συνδυάζει το αριθμητικό πρόθεμα εννέα- με το επίθεμα -γραμμή.

Δημόσια χρήση

Το χέβι μέταλ συγκρότημα Slipknot χρησιμοποιεί ένα εννεάγραμμα {9/3} αστεροειδούς σχήμματος ως σύμβολό του.
Κάστρο του Ρόζενμποργκ

Ιστορία

Το κάστρο χρησιμοποιήθηκε από τους Δανούς βασιλείς ως βασιλική κατοικία μέχρι περίπου το 1710. Μετά την βασιλεία του Φρειδερίκου Δ', το Ρόζενμποργκ χρησιμοποιήθηκε ως βασιλική κατοικία μόλις δυο φορές, και αυτές ήταν λόγω εκτάκτων αναγκών. Η πρώτη ήταν μετά την πυρκαγιά που κατέστρεψε ολοσχερώς το Παλάτι του Κρίστιανμποργκ το 1794, και η δεύτερη φορά ήταν στη διάρκεια της Βρετανικής επίθεσης στην Κοπεγχάγη το 1801.

Μεγάλη Αίθουσα

Βρισκόμενη στον τρίτο όροφο, η Μεγάλη Αίθουσα ολοκληρώθηκε το 1624. Αρχικά προριζόταν για χόρος δεξιώσεων. Κατά το 1700 χρησιμοποιούνταν ως Βασιλική Αίθουσα Ακροάσεων και για γεύματα. Δεν ήταν παρά στο δεύτερο μισό του 19ου αιώνα που έγινε γνωστή ως "Αίθουσα των Ιπποτών".
Ο Χριστιανός Ε' εκσυγχρόνησε τμηματικά την αίθουσα με δώδεκα ταπισερί να αναπαριστούν τις νίκες του βασιλιά στον Πόλεμο της Σκανίας. Το γυψομάρμαρο της οροφής που φαίνεται σήμρα χρονολογείται στον 18ο αιώνα. Δείχνει το έμβλημα της Δανίας περιτριγυρισμένο από τα Τάγματα του Ελέφαντα και του Ντάνεμπρογκ. Ανάγλυφα που βρίσκονται στις πλευρές αναπαριστούν ιστορικά γεγονότα απόμ τα πρώτα χρόνια της βασιλείας του Φρειδερίκου Δ', συμπεριλαμβανομένης της απελευθέρωσης των δουλοπάροικων, την ίδρυση των Δραγόνων και της πολιτοφυλακής ανάμεσά τους. Οι τοιχογραφίες στην οροφή που έχουν φιλοτεχνηθεί από τον Χέντρικ Κροκ, αντιπροσωπεύουν τη Ρεγκάλια.
Ανάμεσα στα κυριότερα αξιοθέατα του Ρόζενμποργκ βρίσκεται ομ θρόνος της στέψης των απολυταρχικών βασιλέων και ο θρόνος των γυναικών με τα τρία αργυρά λιοντάρια να βρίσκονται μπροστά του. Η Μεγάλη Αίθουσα περιλαμβάνει επίσης μια μεγάλη συλλογή ασημικών, εκ των οποίων τα περισσότερα χρονολογούνται από τον 17ο αιώνα.

Οι συλλογές του Ρόζενμποργκ

Το κάστρο είναι ανοιχτό στο κοινό για οργανωμένες επισκέψεις και φιλοξενεί ένα μουσείο όπου εκτείθωνται οι Βασιλικές Συλλογές, αντικείμενα τα οποία καλύπτουν ένα μεγάλο εύρος του βασιλικού δανικού πολιτισμού, από τα τέλη του 16ου αιώνα του Χριστιανού Δ' μέχρι και τον 19ο αιώνα. Ορισμένα από αυτά τα εκθέματα κάποτε ανήκαν στους ευγενείς και στην αριστοκρατία. Το κάστρο, πλέον κρατική περιουσία, άνοιξε στο κοινό το 1838.
Ξεχωριστό ενδιαφέρον για τους τουρίστες έχει η έκθεση των Κειμιλίων του Στέμματος καθώς και τα Ρεγκάλια του Βασιλκού Στέμματος που βρίσκονται στο κάστρο. Ένα χαλί στέψης βρίσκεται επίσης εκτεθειμένο εκεί. Στην καλοκαιρινή περίοδο, λουλούδια ανθίζουν μπροστά από το κάστρο, στον κήπο του κάστρου.

Οι Κήποι

Τοκάστρο βρίσκεται στο Kongens Have ("τον Κήπο του Βασιλιά"), επίσης γνωστό ως "Κήπο του Κάστρου Ρόζενμποργκ". Ο Κήπος του Κάστρου Ρόζενμποργκ αποιτελεί τον παλαιότερο βασιλικό κήπο της χώρας και διακοσμήθηκε σε Αναγεννησιακό ρυθμό από τον Χριστιανό Δ' λίγο πριν την κατασκευήτου κυρίως κάστρου. Σήμερα, οι κήποι αποτελούν ένα δημοφιλές καταφύγιο στο κέντρο της Κοπεγχάγης, και μαζεύουν έναν εκτιμώμενο αριθμό 2.5 εκατομμυρίων επισκεπτών κάθε χρόνο. Δίπλα στο κάστρο βρίσκονται στρατώνες όπου οι Βασιλικοί Σωματοφύλακες βρίσκονται στρατοπεδευμένοι. Οι Σωματοφύλακες έχουν αναλάβει την προστασία του Κάστρου.
Ανταλμπέρτο της Σαβοΐας-Γένοβας

Οικογενειακό περιβάλλον

Ο Ανταλμπέρτο Λουιτπόλντο Έλενα Τζουζέπε Μαρία (ιταλικά: Adalberto Luitpoldo Elena Giuseppe Maria‎), όπως ήταν το πλήρες όνομά του, γεννήθηκε στις 19 Μαρτίου 1889 στο καστέλο του Αλιέ, στα περίχωρα του Τορίνου. Ήταν γιος του πρίγκιπα Τομάζο-Αλμπέρτο δούκα της Γένοβας, και της πριγκίπισσας Ισαβέλλας των Βίττελσμπαχ, κόρης του Αδαλβέρτου πρίγκιπα της Βαυαρίας. Είχε τρεις αδελφούς, τους Φερντινάντο, Φιλιμπέρτο και Εουτζένιο, καθώς και δυο αδελφές, τις Μπόνα και Αντελάιντε. To 1904 έλαβε τον τίτλο του δούκα του Μπέργκαμο.

Καριέρα

Το 1916 έλαβε μέρος στον Α΄ Παγκόσμιο Πόλεμο ως ανθυπίλαρχος του συντάγματος ιππικού με την επωνυμία «Lancieri di Novara». Το καλοκαίρι του 1917 έλαβε επιμόρφωση στα πολυβόλα. Πολέμησε σε μάχες, στο Μοντέλλο (λόφος στο Τρεβίζο) τον Οκτώβριο του 1917 και τον Φεβρουάριο του 1918 στην πεδιάδα Λαγκαρίνα (Val Lagarina ή Vallagarina), στην περιοχή του Τρεντίνο-Άλτο Άντιτζε. 
Αργότερα, έγινε διοικητής του συντάγματος «Savoia Cavalleria» και το 1934 προήχθη σε ταξίαρχο. Στις 20 Σεπτεμβρίου 1935, λίγο πριν από την έναρξη της ιταλικής εισβολής στην Αιθιοπία (Β΄ Ιταλο-Αβυσσηνιακός Πόλεμος), ανέλαβε υποδιοικητής της 24ης Μεραρχίας Πεζικού «Γκραν Σάσσο« (Gran Sasso) και στις 15 Φεβρουαρίου 1936 έγινε διοικητής με το βαθμό του στρατηγού. Το Ιούλιο του 1936 ορίστηκε επικεφαλής της 58ης Μεραρχίας Πεζικού «Λενιάνο» (Legnano). 
Μετά την κατάληψη της Αλβανίας από τους Ιταλούς το 1939, το όνομα του Ανταλμπέρτο είχε ακουστεί ως πιθανό για να αναλάβει Γενικός Διοικητής (τοποτηρητής) του βασιλείου (luogotenenza del regno), λόγω της καλής εντύπωσης που είχε προκαλέσει στον αλβανικό λαό όταν είχε παρευρεθεί στο γάμο του βασιλιά Ζώγου το 1938. Αυτό ωστόσο δεν έγινε, αφού τη θέση ανέλαβε τελικά ο Ιταλός πρεσβευτής στα Τίρανα Francesco Jacomoni di San Savino. Κατά τη διάρκεια του Β΄ Παγκοσμίου Πολέμου έγινε διοικητής της 8ης Στρατιάς (1940-42) και της 7ης Στρατιάς (1943). 
Ο Ανταλμπέρτο έζησε αθόρυβα μετά τον πόλεμο στο Τορίνο, μαζί με τον αδελφό του Φιλιμπέρτο, στο ξενοδοχείο Ligure της Piazza Carlo Felice. Απεβίωσε το 1982.

Προσωπική ζωή

Ο δούκας του Μπέργκαμο δεν νυμφεύθηκε ποτέ, ούτε απέκτησε οικογένεια, πράγμα που προκάλεσε κατά καιρούς διάφορες συζητήσεις. Κατά τη διάρκεια του μουσολινικού καθεστώτος μάλιστα, η μυστική φασιστική αστυνομία OVRA διατηρούσε φάκελο για τον Ανταλμπέρτο, εξαιτίας υποψιών περί ομοφυλοφιλίας. Ωστόσο, από τα νεανικά χρόνια του είχε σχέση με την ευγενή μιλανέζα Ανίτα Σκαρσέλλα, την οποία διατηρούσε κρυφή. Τη δεκαετία του 1970, όταν αποφάσισε να γνωστοποιήσει τη σχέση και να γίνει ο γάμος, ζήτησε από τον πρώην Ιταλό βασιλιά Ουμπέρτο Β΄ τη σχετική άδεια, σύμφωνα με το πρωτόκολλο του Οίκου της Σαβοΐας, εκείνος όμως αρνήθηκε, μάλλον για λόγους που σχετίζονταν με την προχωρημένη ηλικία του ζεύγους. Ο Ανταλμπέρτο συμβιβάστηκε με την οικογενειακή παράδοση και παρέμεινε εργένης.
Mercedes-Benz W110

Βασικά στοιχεία

Λόγω των κινητήρων χαμηλής ισχύος και του μεγάλου βάρους του W110, η Mercedes απέκτησε τότε την φήμη ενός κατασκευαστή αργών αυτοκινήτων. Ειδικά μάλιστα η βασική έκδοση ντίζελ 190D όταν συνδυαζόταν με αυτόματο κιβώτιο ταχυτήτων, είχε τελική ταχύτητα μόλις 127 χλμ/ώρα. Ακόμα και με μηχανικό κιβώτιο ταχυτήτων, είχε επιτάχυνση 0-100 χλμ/ώρα σε 29 δευτερόλεπτα, δηλαδή ήταν πιο αργό και από το Volkswagen Beetle (Σκαθάρι).
Το W110 ήταν το πρώτο, χρονολογικά, μοντέλο της Mercedes και ένα από τα πρώτα αυτοκίνητα διεθνώς που κατασκευάστηκαν μετά από εκτεταμένες μελέτες δοκιμών πρόσκρουσης (crash test), με σκοπό την μέγιστη δυνατή παθητική ασφάλεια.

Ανανέωση του 1965

Τον Ιούλιο του 1965, το W110 υπέστη μια ελαφρά ανανέωση. Η εμφανέστερη διαφορά ήταν η μετακίνηση των μπροστινών φλας, τα οποία τοποθετήθηκαν κάτω από τα μπροστινά φώτα, ενώ προηγουμένως ήταν στα μπροστινά φτερά, κοντά στους εξωτερικούς καθρέφτες. Ταυτόχρονα, οι κινητήρες 1.9 λίτρων έλαβαν μια αύξηση του κυβισμού τους στα 2.0 λίτρα και, όπως προαναφέρθηκε, εισήχθη και ένας 6-κύλινδρος κινητήρας βενζίνης 2.3 λίτρων - για την ακρίβεια 2.306 cm³.
200 Δυναμένη

Φυσικά χαρακτηριστικά

Η μέση διάμετρος της Δυναμένης υπολογίσθηκε σε 128,36 χλμ. Ο φασματικός της τύπος είναι C (ανθρακούχος), ενώ το γεωμετρικό άλβεδό της είναι 0,0533. Η Δυναμένη περιστρέφεται γύρω από τον εαυτό της μία φορά κάθε περίπου 19 ώρες.
Ανδρέας Σοφοκλέους

Βιογραφικά στοιχεία

Γεννήθηκε στο Πελένδρι της Κύπρου το 1967. Είναι ιδρυτής και διευθύνων εταίρος της δικηγορικής εταιρείας Andreas Sofocleous & Со. Αποφοίτησε από το Patrice Lumuba People's Friendship Univeгsity of Moscow το 1993 και εντάχθηκε στον Παγκύπριο Δικηγορικό Σύλλογο το 1994.
Αποτελεί ενεργό μέλος της κυπριακής κοινωνίας. Είναι ιδρυτής και πρόεδρος του ιδρύματος "ΚΕΠΑΚΥ"  και πρόεδρος της ΑΕΛ.
Δημήτρης Κορδατζής

Βιογραφία

Ο Κορδατζής γεννήθηκε στο Ναύπλιο. Από τα παιδικά του χρόνια, ξεκίνησε ως αυτοδίδακτος να μαθαίνει μπουζούκι. Αργότερα σπούδασε μουσική στο Ωδείο και διδάχτηκε τους λαϊκούς δρόμους από τον Μουσικοσυνθέτη Θόδωρο Δερβενιώτη.
Ως μουσικός έχει συνεργασθεί με πολλούς καλλιτέχνες όπως είναι οι:
Μαρινέλλα, Χάρις Αλεξίου, Νότης Σφακιανάκης, Δέσποινα Βανδή, Νατάσα Θεοδωρίδου, Βίκυ Μοσχολιούͺ, Άντζελα Δημητρίου, Δημήτρης Κοντολάζος, Θέμης Αδαμαντίδης, Πέγκυ Ζήνα, Κωνσταντίνα, Νίκος Νομικός, Χαρούλα Λαμπράκη, Λεωνίδας Βελής, Σταμάτης Κόκοτας, Νίκος Απέργης, Βασίλης Μπατής, Λένα Παπαδοπούλου και άλλους.
Σαν συνθέτης έχει συνεργασθεί με τους: Νότη Σφακιανάκη, Πασχάλη Τερζή, Γλυκερία, Μάκη Χριστοδουλόπουλο, Γιώργο Μαργαρίτη, Άντζελα Δημητρίου, Ζαφείρη Μελά, Δημήτρη Κοντολάζο, Πίτσα Παπαδοπούλου, Νίκο Μακρόπουλο, Κατερίνα Στανίση, Σπύρο Ζαγοραίο, Αντύπα, Ευδοκία, Στάθη Αγγελόπουλο, Λεύτερη Μυτιληναίο, Λεωνίδα Βελή, Γιάννη Τάσσιο, Γιώργο Καμπουρίδη, Γιώργο Σαρρή, Βαλάντη, Κωνσταντίνα και πολλούς άλλους γνωστούς καλλιτέχνες.
Έχει δημιουργήσει πάνω από 1.000 τραγούδια και έχει κάνει συνεργασίες με τους παρακάτω στιχουργούς: Βασίλη Παπαδόπουλο, Ηλία Φιλίππου, Γιώργο Λεκάκη, Λεύτερη Χαψιάδη, Κώστα Νίτσο, Πάνο Φαλάρα,  Λάκη Τσώλης, Άγγελο Αξιώτη, Νίκο Βαξαβανέλη, Κοσμάς, Μαρία Οικονόμου, Μαίρη Μάρρα και άλλους άξιους στιχουργούς.
Βασίλης Μπάρκας

Ατρόμητος Αθηνών

Ο Μπάρκας υπέγραψε επαγγελματικό συμβόλαιο με τον Ατρόμητο στο ξεκίνημα της περιόδου 2013-14. Έκανε την πρώτη του εμφάνιση εναντίον του ΠΑΟΚ στις 20 Μαΐου 2015, μπαίνοντας ως αλλαγή στο 83ο λεπτό. Η επόμενη χρονιά ( 2015-16) δεν ξεκίνησε καλά για τον Μπάρκα, καθώς ήταν ο αναπληρωματικός τερματοφύλακας. Στις 30 Ιανουαρίου 2016 ξεκίνησε βασικός απέναντι στον ΠΑΟΚ κάνοντας μια εξαιρετική εμφάνιση, με αποτέλεσμα να καθιερωθεί ως ο βασικός τερματοφύλακας της ομάδας.

ΑΕΚ

Στις 9 Ιουνίου 2016 εντάχθηκε με μεταγραφή στην ΑΕΚ, υπογράφοντας συμβόλαιο συνεργασίας τριών ετών, έναντι 600 χιλιάδων ευρώ.

Διεθνής καριέρα

Έχει αγωνιστεί με τις εθνικές Νέων και Ελπίδων. Στις 4 Ιουνίου 2016 ο Μίχαελ Σκίμπε τον κάλεσε στην Ανδρών για τους φιλικούς αγώνες με την Αυστραλία, χωρίς να αγωνιστεί. Τον Σεπτέμβρη του 2018, με την έναρξη του Κυπέλλου Εθνών, θεωρείται ο βασικός τερματοφύλακας της ομάδας.
Αμμοδυτίδες

Ταξινόμηση

Η Οικογένεια των αμμοδυτιδών ανήκει στην υπόταξη των Αμμοδυτοειδών.
Dassault Neuron

To Dassault nEUROn (ή απλά Neuron) είναι ένα γαλλικό πρόγραμμα Μη Επανδρωμένου Μαχητικού Αεροσκάφους που αυτή τη στιγμή είναι στο στάδιο της κατασκευής του πρωτοτύπου από την Dassault Aviation σε συνεργασία με την Ελληνική ΕΑΒ, την Σουηδική Saab, την Ιταλική ALENIA, την Ισπανική EADS CASA και την Ελβετική RUAG.
Η φάση ανάπτυξης θα διαρκέσει έξι χρόνια (από το 2005 που ξεκίνησε το πρόγραμμα). Η πρώτη πτήση υπολογίζεται ότι θα γίνει το 2010. Τα επόμενα δυο χρόνια, δηλαδή μεχρι το 2013, θα γίνονται δοκιμαστικές πτήσεις και εκείνη την περίοδο θα κατασκευαστούν τα πρώτα 100 αεροπλάνα. Το μαχητικό σχεδιάστηκε ώστε να έχει ιδιότητες στελθ.
Νοσοκομείο ΑΧΕΠΑ

Ιστορία

Το ΑΧΕΠΑ ιδρύθηκε το 1947 με την οικονομική υποστήριξη της ΑΧΕΠΑ, Ελληνο-Αμερικανικής φιλανθρωπικής οργάνωσης των ΗΠΑ. Μέχρι τότε η Ιατρική σχολή του Αριστοτελείου Πανεπιστημίου Θεσσαλονίκης λειτουργούσε σε παλιά Νοσοκομεία, σε αποθήκες καπνού και σε διάφορα άλλα κτίρια. Το 1947 η οργάνωση ΑΧΕΠΑ ενίσχυσε την ίδρυση ενός σύγχρονου Νοσοκομείου στην περιοχή της Θεσσαλονίκης, το οποίο εγκαινιάστηκε το 1951 στην γιορτή των 25 χρόνων από την ίδρυση του ΑΠΘ. Πρακτικά όμως η λειτουργία του ξεκίνησε τον Μάρτιο του 1953.
Αρχικά το νοσοκομείο αποτελούνταν από δύο διώροφες πτέρυγες και είχε συνολικά 120 κρεβάτια, τρεις Χειρουργικές Κλινικές, μία Παθολογική Κλινική και τέσσερα Εργαστήρια (Aκτινολογικό, Mικροβιολογικό, Bιολογικής Xημείας και Παθολογοανατομικό), σύμφωνα με τις προδιαγραφές και τις απαιτήσεις των δωρητών. Οι αυξανόμενες ανάγκες σε ιατροφαρμακευτική περίθαλψη του πληθυσμού της Θεσσαλονίκης και γενικότερα της Μακεδονίας οδήγησαν στην συνεχή επέκταση του Νοσοκομείου. Η πτέρυγα της παιδιατρικής κλινικής ανεγέρθηκε με δωρεά της σουηδικής φιλανθρωπικής οργάνωσης Raedda Barnen προς το Αριστοτέλειο Πανεπιστήμιο Θεσσαλονίκης. Ακόμη ανάμεσα στους μεγάλους ευεργέτες του Νοσοκομείου συγκαταλέγονται η Φούλα Καλλιτσάντση, ο Παρίσης Καλλιτσάντσης, ο Γεώργιος Παντελάκης και το Σωματείο για τη φροντίδα των ατόμων με νευρομυϊκές παθήσεις MDA Ελλάς.
Το 2016 παραδόθηκε ανακαινισμένη η Β΄ πανεπιστημιακή παιδιατρική κλινική. Οι οκτάκλινοι θάλαμοι έγιναν δίκλινοι, με εσωτερικούς χώρους υγιεινής. Η δύναμη της κλινικής σήμερα είναι 60 κλίνες, εκ των οποίων οι 20 είναι στο ογκολογικό τμήμα. Κάθε χρόνο εξετάζονται στα τακτικά και επείγοντα εξωτερικά ιατρεία, περί τα 14.000 παιδιά και νοσηλεύονται ετησίως περί τα 3.000 παιδιά.
1925 Φράνκλιν-Άνταμς

Φυσικά χαρακτηριστικά

Η μέση διάμετρος του Φράνκλιν-Άνταμς εκτιμάται σε 13 χιλιόμετρα περίπου. Ο Φράνκλιν-Άνταμς περιστρέφεται γύρω από τον εαυτό του μία φορά κάθε 2,5 ως 4 ώρες περίπου.
Θεόδωρος Γ. Κουντουριώτης

Βιογραφικά στοιχεία

Γεννήθηκε στην Ύδρα και ήταν γιος του Γεωργίου Κουντουριώτη. Ήταν υποψήφιος βουλευτής Ύδρας στις εκλογές του 1865 χωρίς όμως επιτυχία. Μετά όμως τον θάνατο του Αθανάσιου Μιαούλη, τον Οκτώβριο του 1867 τον αντικατέστησε στη βουλευτική έδρα για μικρό χρονικό διάστημα. Ήταν πρόξενος της Ελλάδας στη Μάλτα.
Απεβίωσε στη Βαλέτα της Μάλτας τον Ιούνιο του 1870. Ήταν νυμφευμένος με τη Λουκία Νεγρεπόντη και είχαν αποκτήσει παιδιά: τον Παύλο, τον Ιωάννη, την Καλλιόπη και τέλος τη Μαρία, μητέρα του Νικολάου Βότση.
Ταομάτι Γιούτα

Καριέρα

Γεννήθηκε στο νησί Μπέρου. Φοίτησε στο κολέγιο του Λέιστερ στην Αγγλία όταν ακόμα η χώρα του ήταν βρετανικό έδαφος και είχε την ονομασία Νήσοι Γκίλμπερτ. Δίδαξε σε σχολείο της δευτεροβάθμιας εκπαίδευσης στα νησιά και το 1970 έγινε μέλος της Κυβέρνησης.
Το 1978 εξελέγη στο πρώτο Κοινοβούλιο της ιστορίας του νησιού και κατήλθε ως υποψήφιος για το αξίωμα του ανώτερου υπουργού. Επιλέχθηκε από το Κοινοβούλιο ως ένας από τους 4 υποψήφιους για να οδηγήσουν τη χώρα στην ανεξαρτησία. Ήρθε 4ος και τελευταίος με ποσοστό 8,1% των ψήφων, αν και στη γενέτειρά του απέσπασε το 66,8% των ψήφων. Νικητής και πρώτος Πρόεδρος των νησιών αναδείχθηκε ο Γερέμια Ταμπάι με 55,5%.
Ο Γιούτα εκλεγόταν στη Βουλή συνεχώς ως το 1998. Συγκεκριμένα κέρδισε την έδρα του Μπερού στις εκλογές των ετών 1978, 1979, 1982, 1987, 1991 και 1994. Κατά την περίοδο αυτή, υπηρέτησε ως μέλος του υπουργικού συμβουλίου μέχρι το 1994, επί προεδρίας του Ταμπάι και του Τεατάο Τεανάκι. Ανάμεσα στα αξιώματα που ανέλαβε ήταν εκείνα του υπουργού Ανάπτυξης και Φυσικών Πόρων, Βιομηχανίας και Εργασίας, Εμπορίου, Μεταφορών και Επικοινωνιών, αλλά και εκείνο του Οικονομικών και Σχεδιασμού. Το 1991 ήταν Αντιπρόεδρος και παρέμεινε στο αξίωμα αυτό για 3 χρόνια.
Η θητεία του από το 1991 ως το 1994 ήταν και η τελευταία του στο Κοινοβούλιο.
Υπηρέτησε επίσης ως Πρόεδρος της Βουλής, αρχικά από τον Ιανουάριο ως τον Μάρτιο του 2003. Σημειώνεται ότι ο Πρόεδρος της Βουλής δεν εκλέγεται από το Κοινοβούλιο. Τον Μάρτιο του 2003 έπειτα από πρόταση μομφής, έπεσε η κυβέρνηση του Τίτο και ανέλαβε νέος Πρόεδρος της Βουλής ο Ίτερα Τεανγκάνα. Μετά τη διεξαγωγή των εκλογών του 2007, ο Γιούτα ήταν ξανά υποψήφιος για την προεδρία της Βουλής και νίκησε τον αντίπαλό του, Μάρτιν Τοφίνγκα, πρώην υπουργό, με 26 ψήφους έναντι 20.
Τον Νοέμβριο του 2010 ο Γιούτα απηύθυνε ομιλία στη διάσκεψη για τις κλιματικές αλλαγές που έγινε στην Ταράουα.
Τον Αύγουστο του 2011 έδωσε βαρυσήμαντη ομιλία σε ειδική συνεδρίαση του Κοινοβουλίου για τις γυναίκες, λίγο πριν τις βουλευτικές εκλογές. Ο ίδιος παρότρυνε τις γυναίκες να μετέχουν στις εκλογές.
Σβάντιμπορ Γ΄ της Πομερανίας-Στεττίν

Βιογρφία

Ήταν ο δευτερότοκος γιος τού Μπάρνιμ Γ΄ δούκα της Πομερανίας-Στεττίν και της Αγνής των Γουέλφων, κόρης τού Ερρίκου Β΄ δούκα τού Μπράουνσβαϊκ-Γκρούμπενχαγκεν. 
Το 1368 απεβίωσε ο Μπάρνιμ Γ΄ και τον διαδέχθηκαν από κοινού οι τρεις γιοί του. Όμως το 1372 απεβίωσε ο πρωτότοκος Καζιμίρ Γ΄ και το 1404 ο τρίτος γιος Μπόγκισλαβ Ζ΄, άγαμοι και οι δύο, έτσι ο Σβάντιμπορ Γ΄ έμεινε μόνος δούκας. 
Στη διένεξη τού Βάλντεμαρ Δ΄ της Δανίας με την Χανσεατική Ένωση και τον Αλβέρτο Β΄ δούκα τού Μεκλεμβούργου, ο Μπάρνιμ Γ΄ είχε λάβει το μέρος τού πρώτου. Ωστόσο οι γιοί του στάθηκαν ουδέτεροι με τη Δανία και ειρήνευσαν με τον Αλβέρτο Β΄ το 1368. Η διένεξη κλιμακώθηκε σε πόλεμο και ο Καζιμίρ Γ΄ κατά την πολιορκία της Χόγινα απεβίωσε το 1372.
Τώρα η Πομερανία -που ήταν κατατετμημένη σε Στολπ, Βόλγκαστ, Στεττίν και Καμμίν- έπρεπε να αντιμετωπίσει τις προκλήσεις τού Βρανδεμβούργου: όταν ο Κάρολος Δ΄ της Γερμανίας θέλησε να αποκτήσει το Βρανδεμβούργο για τους συγγενείς του, ο δούκας φοβήθηκε, μήπως ο βασιλιάς επικαλεστεί την παλαιά υποτέλεια της Πομερανίας στο Βρανδεμβούργο. Πράγματι ο Κάρολος Δ΄ απέκτησε το Βρανδεμβούργο το 1373 με τη συνθήκη τού Φύρστενβαλντε, αλλά θέλησε φιλικές σχέσεις με την Πομερανία· ίσως διότι είχε νυμφευτεί την Ελισάβετ, κόρη τού Μπόγκισλαβ Ε΄ δούκα της Πομερανίας-Στολπ, 2ου εξαδέλφου τού Σβάντιμπορ Γ΄. Ο τελευταίος συμμετείχε ενίοτε στα βασιλικά ζητήματα και υπηρέτησε ως βασιλικός δικαστής.
Η χώρα είχε αποδιοργανωθεί από τις συγκρούσεις των δουκών της με τις πόλεις και οι έριδες τους εξάντλησαν οικονομικά.
Άναντ Σατιανάντ

Βιογραφία

Γεννήθηκε στις 22 Ιουλίου 1944 στο Ώκλαντ. Εργάστηκε ως δικηγόρος επί 12 χρόνια και διετέλεσε δύο φορές Συνήγορος του Πολίτη στη χώρα του. Είναι παντρεμένος, με 3 παιδιά.
Αντικατέστησε τη Ντέιμ Σίλβια Καρτράιτ ως Γενικός Κυβερνήτης της Νέας Ζηλανδίας στις 23 Αυγούστου 2006. Έγινε ο πρώτος ασιατικής καταγωγής γενικός κυβερνήτης της χώρας. Το Νοέμβριο του 2006 ηγήθηκε πρωτοβουλίας με συνάντηση στην Ουέλινγκτον του πρωθυπουργού των Φίτζι και του Αρχηγού του Στρατού, προκειμένου να αποτραπεί πραξικόπημα στη νησιωτική χώρα. Ήταν η τελευταία διπλωματική πρωτοβουλία διεθνώς. Το πραξικόπημα στα Φίτζι ακολούθησε στις 5 Δεκεμβρίου της ίδιας χρονιάς. Στις 23 Αυγούστου 2011 η θητεία του τερματίστηκε και τον διαδέχθηκε στο αξίωμα του Γενικού Κυβερνήτη ο Τζέρι Ματεπαράε.